ועדת החוקה, חוק ומשפט, כנסת 16, פרוטוקול מספר 299, 2004-09-21 10:00

מיכאל איתן: אנחנו עוסקים בהצעת חוק הסדרת העיסוק בייצוג על ידי יועצי מס.

מיכאל איתן: מה עושים יועצי מס?

מיכאל איתן: מייעצים לאנשים בהכנת דוחות שנתיים לפני מס הכנסה.

משה בוטון: אני הכנתי תמצית קצרה מאוד לגבי ההשלכות של חוק יסוד חופש העיסוק על החוק הזה.

משה בוטון: חוק יסוד חופש העיסוק אומר כך: "כל אזרח או תושב של המדינה זכאי לעסוק בכל עיסוק, מקצוע או משלח יד.

משה בוטון: " לכאורה יש בהצעת החוק הזאת פגיעה בחוק יסוד חופש העיסוק.

משה בוטון: מדוע?

משה בוטון: החוק אומר שכדי שאדם יוכל לעסוק במקצוע של ייעוץ מס הוא צריך לעבור בחינות.

משה בוטון: אפשר לפגוע בחוק יסוד חופש העיסוק כשהפגיעה הולמת את ערכיה של המדינה, היא לתכלית ראויה והיא אינה עולה על הנדרש.

משה בוטון: הצעת החוק הזאת עומדת בשני המבחנים הראשונים, זאת אומרת היא הולמת את ערכיה של המדינה והיא לתכלית ראויה.

משה בוטון: השאלה שצריכה להיות לנגד עיני הוועדה כשהיא באה להכין את הצעת החוק לקריאה שנייה ושלישית היא המבחן השלישי, דהינו מבחן המידתיות.

משה בוטון: בית המשפט העליון במספר פסקי דין קבע שמבחן המידתיות נועד להגן על הפרט בפני השלטון, ונועד למנוע פגיעה יתירה בחירותו של היחיד.

משה בוטון: מה שמחייב אותנו זה פסיקה של בית המשפט העליון, שבה נקבעו שלושה מבחני משנה למידתיות.

משה בוטון: כדי שחוק יהיה מידתי צריכה להיות התאמה בין המטרה לאמצעי, שלא ניתן יהיה להשיג את המטרה על ידי אמצעי אחר שפגיעתו קטנה יותר, וקיום יחס ראוי בין התועלת שתצמח מהאמצעי שנבחר להיקף פגיעתו בזכות אדם חוקתי.

משה בוטון: אני רוצה להתעכב על פסק הדין המפורסם של בית משפט השלום בתל-אביב שניתן ב-14באפריל.

משה בוטון: הוא קבע שסעיף 236ב (1)(ב) לפקודת מס הכנסה, שנוסף בשנת 1996, בטל.

משה בוטון: הסעיף הזה קובע כך: "יועץ מס שאינו רשום בפנקס יועצי המס לא יעשה פעולה של יועץ מס, לא ישתמש בתואר או בכינוי של יועץ מס".

משה בוטון: הוא קבע שזה לא עומד במבחני המידתיות כפי שנהוג בפסיקה.

משה בוטון: הוא הסתמך בין היתר על סעיפי החוק עצמו.

משה בוטון: הוא נימק את פסק דינו - פרט לעניין של חוק יסוד חופש העיסוק - בכך שפקודת מס הכנסה עוסקת כל הזמן ביועצי מס מייצגים, היא לא עוסקת בסתם יועץ מס שהוא לא מייצג.

משה בוטון: ההוראה הכללית בסעיף שאומרת "לא ישתמש אדם בכינוי ולא יתחזה כיועץ מס" מהווה מכשול גדול בפני יועצי מס שהם לא מייצגים.

משה בוטון: זה עלול לגרום להתמוטטות הפרנסה שלהם.

משה בוטון: אם רוצים לעשות את זה, אז צריך הוראות מעבר מתאימות.

משה בוטון: השופט אומר כך: "הוראת הסעיף תביא לפגיעתם ולהיעלמותם של יועצי מס שאינם רשומים בפנקס, ולמעשה תמוטט את כל פרנסתם של יועצי המס "הרגילים".

משה בוטון: פקודת מס הכנסה מסדירה את הנושא של ייצוג נישומים מול רשויות המס, היא לא הסדירה ולא אסרה על אדם לשמש יועץ מס שאיננו מייצג".

משה בוטון: עוד הוא טוען שבשנת תשנ"ו -1996 כשהוסף הסעיף הזה לא נתנו את הדעת על זה.

משה בוטון: כשאני קורא את הצעת החוק אני חושב שפסק הדין צודק.

מיכאל איתן: למה זה רלוונטי לענייננו?

משה בוטון: זה מאוד רלוונטי.

מיכאל איתן: אנחנו מדברים על מצב של הסדרת המקצוע.

משה בוטון: בית המשפט ביטל את הסעיף בחוק.

משה בוטון: היתה ישיבה במשרד המשפטים עם פרקליטות המדינה.

משה בוטון: תוך כדי לימוד החוק ראיתי שיש שני סוגים של יועצי מס.

משה בוטון: יש יועצי מס שרשומים בפנקס שרשאים לייצג את הנישום בפני שלטונות המס, ויש יועצי מס שאין להם סמכות כזאת.

מיכאל איתן: זה פסק הדין.

משה בוטון: יש יועצי מס שלא עברו בחינות והם לא רשומים בפנקס.

משה בוטון: החוק מטפל רק ביועצי מס מייצגים.

מיכאל איתן: זה מה שאנחנו רוצים לעשות.

מיכאל איתן: אנחנו רוצים להגיע למצב שידעו מה עומד מאחורי הביטוי "יועץ מס", לא שכל אדם יוכל להגיד שהוא יועץ מס.

משה בוטון: הצעת החוק של גפני מתייחסת ליועצי מס מייצגים.

מיכאל איתן: לא משנה כרגע את מי הם מייצגים.

מיכאל איתן: ההחלטה של דוד רוזן באה מתוקף זה שאין חוק שמסדיר את העיסוק של יועצי המס.

משה בוטון: יש בפקודת מס הכנסה.

מיכאל איתן: לא.

מיכאל איתן: פקודת מס הכנסה מקנה לאנשים מסויימים את הזכות מתוקף הסדרים שמס הכנסה קבע.

מיכאל איתן: זה לא נוגע כרגע למקצוע של יועצי המס.

מיכאל איתן: אם אדם רוצה להיות יועץ מס הוא צריך רק ללכת להזמין שלט.

מיכאל איתן: כל אחד יכול לעשות, גם אין אף אחד שיעצור אותו.

מיכאל איתן: השאלה היא אם אנחנו רוצים להסדיר את המקצוע.

אברהם רביץ: אתה לא יכול לחוקק רק לציבור אחד.

אברהם רביץ: יש לעשות אבחנה בין אלה שיועצים בפועל לאלה שהם יועצי מס מייצגים.

מיכאל איתן: לא יהיו שתי קבוצות.

מיכאל איתן: יהיו אלה שעובדים בהתאם לחוק, ויהיו אלה שלא יכולים לעבוד.

נגה רובינשטיין: לפנינו מונחת הצעת חוק שמתייחסת להסדרת ייצוג בפני רשויות המס, היא לא מתייחסת להסדרת המקצוע בכללותו.

מיכאל איתן: וההצעה שלכם?

נגה רובינשטיין: גם הצעת החוק הממשלתית מתייחסת רק לייצוג בפני רשויות מס.

נגה רובינשטיין: במובן הזה הצעות החוק עולות בקנה אחד.

נגה רובינשטיין: יש קושי גדול להסדיר את כל המקצוע.

נגה רובינשטיין: ההצעה שמונחת בפנינו מתיישבת עם הצמצום של הסדרת המקצוע, לא עם הרחבתו.

נגה רובינשטיין: אנחנו לא יודעים מה הרציונאל בהסדרה כללית של המקצוע.

מיכאל איתן: מדוע אתם באים להסדיר רק את עניין הייצוג בפני פקידי מס הכנסה?

אברהם רביץ: אני מבין שיועצי מס אינם יכולים לייצג את האדם אלא עד סכום מסויים.

משה בוטון: אם הם רשומים בפנקס הם יכולים לייצג בלי גבולות.

אברהם רביץ: יש דבר כזה?

משה בוטון: יש.

אברהם רביץ: אז מה אנחנו הולכים לעשות?

משה גפני: אנחנו רוצים להסדיר את מי שנכנס לפנקס.

אברהם רביץ: האם כל אדם יכול להיכנס לפנקס?

משה גפני: היום זה לא על פי חוק.

משה בוטון: יש תקנות.

משה גפני: אני יכול להירשם.

משה בוטון: אם תעבור את הבחינות.

אוסקר אבו-ראזק: עד 1968 כל אחד יכול היה לפתוח חנות, לכתוב יועץ מס ולייצג בפני פקיד השומה.

אוסקר אבו-ראזק: לא היתה שום הסדרה של הנושא הזה.

אוסקר אבו-ראזק: ב1968 חוקק חוק.

אוסקר אבו-ראזק: פקודת מס הכנסה אומרת מי רשאי לייצג את הנישומים בפני שילטונות המס.

אוסקר אבו-ראזק: אחד מאלה זה אותו יועץ מס.

אוסקר אבו-ראזק: ב1986 הוסדר מי יכול להכשיר, מי יכול ללמד יועצי מס כדי לגשת לבחינות.

אוסקר אבו-ראזק: החוק מדבר על בתי ספר שיש להם אישורים מיוחדים.

אוסקר אבו-ראזק: הנושא של מי יכול לייצג בפני שלטונות המס מוסדר בפקודת מס הכנסה.

אוסקר אבו-ראזק: בא פסק הדין ושאל מה ההבדל בין ייצוג לייעוץ מס.

אוסקר אבו-ראזק: החוק הזה לא פותר את הבעיה שהציב לנו בית המשפט בפסק דינו.

אוסקר אבו-ראזק: החוק הזה לא נותן מענה לשאלה מי יכול לתת ייעוץ בענייני מיסוי, האם כל אדם או רק אדם שעבר הכשרות מסויימות.

אוסקר אבו-ראזק: אני חושב שהנושא של ייעוץ מס זה נושא שראוי להסדרה כוללת, כי חוקי המס רק הולכים ונהיים יותר מסובכים ויותר מקיפים.

אוסקר אבו-ראזק: אנחנו רוצים להגיש הצעת חוק ממשלתית.

אוסקר אבו-ראזק: הצעת החוק הממשלתית שקיימת לא עושה את האבחנה בין ייצוג לייעוץ.

נגה רובינשטיין: ההצעה הממשלתית מדברת על ייצוג בלבד.

אוסקר אבו-ראזק: אנחנו רוצים לבדוק אם אפשר יהיה להכניס לתוך ההצעה גם את הנושא של ייעוץ מס.

מיכאל איתן: באיזה שלב נמצאת הצעת החוק הממשלתית?

אוסקר אבו-ראזק: היא נמצאת בשלבים מאוד מתקדמים.

מיכאל איתן: אני לא יודע מה זה מתקדם.

מיכאל איתן: אני יודע מה זה חודש, חודשיים, שנה, שנתיים, אחרי החגים.

אוסקר אבו-ראזק: אנחנו מדברים על עוד חודש.

אוסקר אבו-ראזק: אנחנו כנציבות מס הכנסה יכולים להיות מוכנים עם כתיבת החוק.

אוסקר אבו-ראזק: .

מיכאל איתן: תוך כמה זמן תבוא הצעת חוק הממשלתית לקריאה ראשונה?

נגה רובינשטיין: אני יודעת שלא דרושה עבודה רבה.

נגה רובינשטיין: אני לא יכולה לתת התחייבות על עוד חודש.

מיכאל איתן: למה לכם לשבת לכתוב עוד הצעת חוק, הרי יש לכם פה הצעת חוק בקריאה שנייה ושלישית?

מיכאל איתן: לא חבל על העבודה הכפולה?

מיכאל איתן: תביאו את היועצים שלכם ונכתוב את זה כאן.

יעל ייטב: זה כבר כמעט בכחול.

מיכאל איתן: יש לי פה חוברת כחולה.

מיכאל איתן: למה אני צריך שתי חוברות?

נגה רובינשטיין: מן הראוי שהממשלה תגיש הצעת חוק ממשלתית.

מיכאל איתן: למה זה ראוי?

נגה רובינשטיין: כי מדובר בהסדרת המקצוע על ידי המדינה.

נגה רובינשטיין: מדובר ברגולציה ברמה מאוד בסיסית.

נגה רובינשטיין: זה נכון שהצעות החוק הפרטיות גורמות לממשלה להזדרז בפעולתה.

מיכאל איתן: תביאי לי את כל הרעיונות שלכם כדי שנשב כאן.

מיכאל איתן: אני אדפיס לך את זה על נייר לבן.

מיכאל איתן: את מה שאת מביאה למדפיס תביאי הנה.

מיכאל איתן: ככה נחסוך את המדפיס, נחסוך את ישיבת הכנסת.

נגה רובינשטיין: זה לא מסמכות מישהו מאיתנו כאן להסכים לדבר כזה כיוון שמדובר בהחלטה ממשלתית.

נגה רובינשטיין: יש ועדת שרים בעניין הזה.

מיכאל איתן: בוועדת השרים אין לאף אחד מושג מה כתוב, כולל יושב ראש הוועדה שהוא שר המשפטים.

מיכאל איתן: השר הוא רק בובה.

מיכאל איתן: אומרים לשר בחצי שניה על מה מדובר.

מיכאל איתן: אני בא אלייך כי אני יודע שאת קובעת, לא השר.

מיכאל איתן: אם היה כתוב כאן ששר המשפטים צריך להתפטר, גם את זה הוא היה מאשר.

מיכאל איתן: בואי נחסוך כסף למדינת ישראל.

מיכאל איתן: יש לי הצעת חוק.

מיכאל איתן: אני מתחייב בפנייך שנשב עם שני הטקסטים ואני אתייחס לזה באהדה יותר גדולה מאשר כשיבוא הכחול.

מיכאל איתן: כשיבוא הכחול אני כבר יהיה אנטי.

מיכאל איתן: מה איכפת לך?

מיכאל איתן: תשיגי יותר אם תבואי אלי עם מה שעשיתם עד עכשיו.

אוסקר אבו-ראזק: הצעת החוק הזאת לא מוסיפה דברים מהותיים לדברים הקיימים.

מיכאל איתן: וההצעה שלכם?

אוסקר אבו-ראזק: כן.

אוסקר אבו-ראזק: אי אפשר לעשות הכלאה.

מיכאל איתן: למה?

אוסקר אבו-ראזק: אם יש החלטה לעשות חקיקה חדשה, זה אומר שצריך לקחת את מה שיש היום ולעשות משהו אחר.

אוסקר אבו-ראזק: אני רוצה לבוא עם כחול שונה ממה שיש היום.

מיכאל איתן: אז תבוא.

מיכאל איתן: תביא את הטקסט.

מיכאל איתן: מה איכפת לכם?

מיכאל איתן: זה רק עניין של זכויות סופרים?

מיכאל איתן: האם זה יהיה אסון אם גפני ייקח את הקרדיט?

מיכאל איתן: על זה הויכוח?

מיכאל איתן: אולי נמצא איזה שהוא פתרון שיחסוך כסף למדינה.

מיכאל איתן: מה איכפת לכם שיהיה כתוב כאן שזאת הצעת החוק של גפני בשילוב עם ההצעה של משרד המשפטים?

משה גפני: אתה צודק לחלוטין.

משה גפני: הצעת החוק הזאת הועתקה מהצעת החוק הממשלתית.

מיכאל איתן: אחרי שהעתקת הם החליטו לשנות.

משה גפני: הצעת החוק הפרטית שהונחה על שולחן הכנסת הועתקה מהטיוטה של הצעת החוק הממשלתית.

משה גפני: למה ההצעה שלך, אדוני היושב-ראש, לא רלוונטית?

משה גפני: אני ידעתי שהממשלה לא תביא את הטיוטה שלה להצבעה בקריאה ראשונה.

משה גפני: החוק הזה עבר בתמיכת הממשלה ב31 בדצמבר.

משה גפני: שר המשפטים דיבר במליאת הכנסת על חודש.

משה גפני: אני הסכמתי להמתין.

משה גפני: חיכינו עד סוף כנס החורף, עד סוף כנס הקיץ.

משה גפני: זה היה צריך להיות מאושר בסוף המושב האחרון.

משה גפני: עד עכשיו אין חוק.

משה גפני: מה סיפורי המעשיות?

משה גפני: אני מכיר את הויכוח.

משה גפני: אני חולק לחלוטין על כך שהצעת החוק הזאת לא מוסיפה, הרי הממשלה היא זאת שהציעה אותה.

משה גפני: לא עולה על הדעת שישבו אנשים בכירים במס הכנסה ובמשרד המשפטים ויכינו הצעת חוק שאין בה שום דבר.

משה גפני: אני יכול לטעות, אבל אתם?

משה גפני: יש ויכוח מהותי ביני לממשלה על מי שממנה, על מי שמפקח.

משה גפני: הממשלה רוצה שזה יהיה שר האוצר, אני רוצה שזה יהיה שר המשפטים.

משה גפני: אדם שמייצג יבוא למס הכנסה.

משה גפני: לא יכול שזה שהוא עומד מולו הוא גם זה שיקבע את התקנות, או זה שיקבע את כללי האתיקה.

משה גפני: ההבדל בין הצעת החוק הממשלתית להצעת החוק הפרטית שלי הוא שהצעת החוק הממשלתית עדיין עוסקת בחודש מתי הוא יבוא, ואילו הצעת החוק שלי עומדת לקריאה שנייה ושלישית.

מיכאל איתן: אני מציע שנתחיל לקרוא את החוק.

אליעזר כהן: אני מסכים לתפיסה שזה מול האוצר.

אליעזר כהן: יש חוק ממשלתי ויש את ההצעה שלנו.

אליעזר כהן: שתי ההצעות טובות.

אליעזר כהן: צריך לשלב ביניהן.

מיכאל איתן: אני לא רואה שום הצעת חוק ממשלתית.

מיכאל איתן: אחרי שנגמור את החוקה, נגמור את הקוד האזרחי אולי נדון בהצעת החוק הממשלתית.

אברהם לוי: אני עבדתי בשירות המדינה ובמס הכנסה 20 שנה.

אברהם לוי: ב1978 עזבתי את שירות המדינה, אחרי שעברתי קורסים במס הכנסה.

אברהם לוי: הייתי מפקח מבקר, שזה למעשה מקביל ליועץ מס.

אברהם לוי: היה צריך לייצג נישומים ב-24 מושבים בצפון.

אברהם לוי: חברי קיבל לפי תקנות מס הכנסה תעודת יועץ מס.

אברהם לוי: אני עד היום לא קיבלתי אישור להיות יועץ מס.

אברהם לוי: מאז אני עובד כיועץ מס במסגרת העבודה שלי.

מיכאל איתן: הצעת חוק הסדרת העיסוק בייצוג על ידי יועצי מס, התשס"ד-2004 1(א) בחוק זה - "יועץ מס מייצג" - מי שרשום בפנקס יועצי המס המייצגים; "חוק מס" - פקודת מס הכנסה (נוסח משולב) (להלן - הפקודה), חוק מס ערך מוסף התשל"ו-1975 (להלן – חוק מס ערך מוסף), פרק ט"ו לחוק הביטוח הלאומי (נוסח משולב), התשנ"ה-1995 (להלן – חוק הביטוח הלאומי), וכל חיקוק אחר, המטיל על האדם מס או היטל בהתאם להכנסתו או על פי דוחות שעליו להגיש לפי חוק מס, ולמעט חוק מס רכוש וקרן פיצויים, התשכ"א-1961, וחוק מיסוי מקרקעין (שבח, מכירה ורכישה), התשכ"ג-1963; "פנקס" – פנקס יועצי המס המייצגים; "פסק דין סופי" – פסק דין שאין עליו ערעור עוד; "המנהל" – כהגדרתו בחוק מס ערך מוסף;

שוש שחם: למה מופיע המנהל כהגדרתו בחוק מע"מ דווקא?

מיכאל איתן: כי זה אך ורק לייצוג בפני מנהל מע"מ.

שוש שחם: היום זה שונה.

שוש שחם: צריך לכלול גם את מס הכנסה.

מיכאל איתן: יש בחוק רלוונטיות למנהל?

מיכאל איתן: מה יקרה אם לא יהיה כתוב מס הכנסה?

מיכאל איתן: "הלשכה" – הארגון המייצג את המספר הגדול ביותר של יועצי מס מייצגים בישראל; "הפקודה" – פקודת מס הכנסה ( נוסח משולב); "רשות מס" – רשות הממונה על ביצוע חוק מס; "השר" – שר המשפטים.

מיכאל איתן: (ב) לכל מונח בחוק זה תהיה המשמעות הנודעת לו בפקודה, אלא אם כן נאמר במפורש אחרת.

מיכאל איתן: בהצעת החוק הממשלתית מחריגים מהאמירה הכללית שמופיעה אצלנו 6 חוקים: מס שבח מקרקעין, מס רכוש וקרן פיצויים, חוק מס קנייה, חוק הבלו על הדלק, חוק מס בולים ומסמכים וחוק פקודת המכס.

עדי מלכאי: לגבי מס רכוש ומס רכישה אין שום מגבלה, זאת אומרת גם היום אנחנו מייצגים.

עדי מלכאי: אין להחריג את מס רכוש ומס רכישה.

עופר מנירב: זה מוחרג גם בהצעת החוק של גפני.

מיכאל איתן: ההחלטה שלי היא לקבל את ההחרגות של המדינה.

סיגל אבירם: האם כוונתו של אדוני שיצומצם תפקידנו, או שמא כוונתו להשאיר אותו כמות שהוא היום?

מיכאל איתן: נדמה לי שמבחינתך זה יהיה צמצום ומבחינתי זה יהיה להשאיר את המצב כמות שהוא.

סיגל אבירם: לגבי מס רכוש ומס מקרקעין אני מקבלת לצורך הדיון את עמדתך.

סיגל אבירם: לגבי המכס..

מיכאל איתן: אתם עמילי מכס?

סיגל אבירם: לא.

מיכאל איתן: מה עמדת משרד המשפטים?

נגה רובינשטיין: העמדה של משרד המשפטים היא שיש להחריג גם בעניין המכס.

מיכאל איתן: אני מקבל את העמדה.

משה גפני: האם זאת עמדה שהשתנתה, או שזאת עמדה שהיתה מאז ומתמיד?

יעל ייטב: בטעות לא החרגנו את זה.

מיכאל איתן: אם אני הולך עכשיו ל-100 יועצי מס, כמה מהם מתפרנסים מייצוג בפני מכס?

מיכאל איתן: מה טיב העבודה שהם עושים שם?

סיגל אבירם: אנחנו לא עוסקים בעמילות במכס.

מיכאל איתן: אנחנו בחקיקה הזאת לא קובעים בשום פנים ואופן שליועץ מס אסור להיות עמיל מכס, אנחנו רק אומרים שאותו יועץ מס..

נגה רובינשטיין: ההגדרה לא תחול עליו בעניין הזה.

מיכאל איתן: הוא יכול להמשיך להרוויח ולעבוד.

מיכאל איתן: אנחנו אומרים שהפריבילגיות יינתנו רק לדברים האלה.

איתן צחור: אני נגד ההחרגה.

איתן צחור: רואי החשבון בקטע הזה הם נגד עורכי הדין.

איתן צחור: תבוא ותשאל את רואה החשבון אם הוא רשאי לייצג בפני המכס.

איתן צחור: עצם ההחרגה היא בבחינת "כל המוסיף גורע".

איתן צחור: ברגע שאתה מציין את כל ההחרגות האלו, יופיע רואה חשבון שעד היום לא ידע מה דינו.

איתן צחור: .

מיכאל איתן: רואה חשבון זה לא יועץ מס.

איתן צחור: ההחרגה המפורשת בעניין הזה יכולה לפגוע.

איתן צחור: .

מיכאל איתן: אני לא מקבל את זה.

עופר מנירב: מדובר על נושא של הסדרת ייצוג, לא על הסדרה של יועץ מס.

עופר מנירב: בכל המקומות שמופיע יועץ מס מייצג צריך לכתוב מייצג בעניין מס, כי מדברים בנושא של ייצוג, לא בנושא של יועץ מס.

יעל ייטב: בהצעת החוק הממשלתית דיברנו על מייצג בענייני מס.

סיגל אבירם: אי אפשר לפגוע בכל יועצי המס.

סיגל אבירם: יש היום אלפי אנשים שהם יועצי מס.

סיגל אבירם: הציבור יודע מה זה יועץ מס.

סיגל אבירם: אנחנו לא רוצים שיטעו את הציבור.

סיגל אבירם: אנחנו לא רוצים מצב שבו אנשים שהם לא יועצי מס ייצגו ברשויות.

סיגל אבירם: התואר הזה שייך ליועצי המס.

עופר מנירב: בית המשפט קבע שכל אחד יכול להשתמש בזה.

מיכאל איתן: אני חשבתי שאנחנו מסדירים את העיסוק של יועצי המס, אבל אנחנו לא.

מיכאל איתן: אנחנו מטפלים בחוק הזה רק בנושא של הייצוג.

סיגל אבירם: אי אפשר לפגוע באנשים שהם יועצי מס.

מיכאל איתן: אדם יוכל לייצג אנשים רק אם הוא מופיע בפנקס.

עופר מנירב: במקום לקרוא לזה יועץ מס מייצג, צריך לקרוא לזה מייצג בעניין מס.

מיכאל איתן: מה ההבדל?

עופר מנירב: כי התפקיד שלו הוא לא יועץ.

עופר מנירב: אתה נותן לו הגדרה של מקצוע שלא קיים כרגע.

עופר מנירב: הפעולה הזאת מסדירה את הייצוג.

עופר מנירב: גם בהצעת הממשלתית מדובר על מייצג, לא על יועץ.

משה גפני: לא מדובר בדבר עקרוני.

משה גפני: אנחנו מדברים על יועץ מס מייצג.

משה גפני: אם אתה משנה את התואר הזה.

משה גפני: .

עופר מנירב: אין תואר כזה.

משה גפני: אין צורך בעניין הזה, כי זה לא הולך להשתנות.

משה גפני: אנשים לא ישנו את השם שלהם.

משה גפני: השאלה איך מסדירים את זה בחוק.

משה גפני: אנחנו מדברים על יועץ מס מייצג.

מיכאל איתן: אנחנו מדברים על מייצג.

מיכאל איתן: מטרת החוק שלך היא להסדיר את עניין הייצוג, לא את עניין המקצוע.

מיכאל איתן: החוק הזה מדבר על עניין הייצוג, הוא לא קובע שום דבר לגבי מי שרוצה להיות יועץ מס.

מיכאל איתן: כל אדם יוכל גם מחר ומחרתיים להזמין שלט שעליו כתוב יועץ מס.

מיכאל איתן: החוק הזה לא אוסר עליו.

מיכאל איתן: החוק הזה מטפל בשאלה מי רשאי ומי הממשלה חייבת לקבל אותו כבעל זכות לייצג אדם אחר.

מיכאל איתן: זאת מטרת החוק.

מיכאל איתן: דרך אגב, איפה מופיעה זכות הייצוג של רואה חשבון?

עופר מנירב: בפקודת מס הכנסה.

משה גפני: נכון שמדובר בייצוג, אבל יש חלק שני שמדבר על הקמת המוסדות של יועצי המס.

משה גפני: אצל רואי החשבון זה קיים.

דוידה לחמן-מסר: הם לא יועצי מס.

מיכאל איתן: ההכשרה תהיה רק לגבי הייצוג, לא לגבי יעוץ מס.

מיכאל איתן: אנחנו אומרים מי רשאי לייצג.

מיכאל איתן: אומרת המדינה שהיא רוצה שזה יהיה אדם שיש לו איזו שהיא הכשרה.

משה גפני: אנחנו עוסקים במוסדות של מייצגי המס.

דוידה לחמן-מסר: הוא יהיה נשיא לשכת מייצגי המס, לא נשיא לשכת יועצי המס.

מיכאל איתן: יכול להיות שאם נסדיר את מקצוע יועצי המס, אז נגיד שמרגע זה ואילך אסור להם לעשות אלף ואחד דברים שהם עושים היום.

מיכאל איתן: המקצוע היום הוא ללא בקרה.

סיגל אבירם: אני מסכימה איתך שאנחנו נמצאים פה בשביל להסדיר את הייעוץ, אבל יש לזכור שאנחנו לא נמצאים פה להסדיר את הייצוג של כל אדם במשק, רק את הייצוג של יועצי המס.

מיכאל איתן: מה זה יועץ מס?

מיכאל איתן: זה כל אדם במשק.

סיגל אבירם: לא.

סיגל אבירם: רוב יועצי המס שנמצאים במשק הם אנשים שלומדים, הם אנשים שעוברים הכשרה.

מיכאל איתן: הם לא חייבים.

סיגל אבירם: בשביל להחזיק תעודת יועץ מס הם חייבים לעבור הכשרה.

דוידה לחמן-מסר: אין תעודת יועצי מס.

סיגל אבירם: אנחנו לא מעונינים לפגוע באף גוף אחר, באף לשכה אחרת.

סיגל אבירם: אנחנו מעונינים להסדיר את הייצוג של יועצי המס.

מיכאל איתן: מה זה יועץ מס?

סיגל אבירם: יועץ מס זה אדם שחייב ללמוד במוסד שרשום בתקנות.

מיכאל איתן: מכוח איזה חוק?

סיגל אבירם: מכוח פקודת מס הכנסה.

דוידה לחמן-מסר: יש פה התפתחות מסויימת שקרתה כתוצאה מפסיקה של בית המשפט.

דוידה לחמן-מסר: יש את חוק יסוד: חופש העיסוק.

דוידה לחמן-מסר: התפתח איזה שהוא תחום התמחות מסויים שנקרא יעוץ מס.

דוידה לחמן-מסר: השאלה שנשאלת היא אם יש תכלית ראויה בהסדרת מקצוע הייעוץ בלבד.

דוידה לחמן-מסר: למרות שזה מקבל ביטוי מסויים בפקודת מס הכנסה, ובשל הסעיף הפלילי שהוצמד על מה אסור לבן אדם לעשות, חשבנו שאין תכלית ראויה בהסדרת מקצוע יועצי המס.

מיכאל איתן: אני מחר בבוקר מקים בית ספר ליועצי מס.

דוידה לחמן-מסר: בחוק היתה הסדרה של מקצוע ייעוץ המס אבל איסור על הייצוג.

דוידה לחמן-מסר: אמר בית המשפט שהדין אוסר רק על ייצוג ללא רישוי.

דוידה לחמן-מסר: בית המשפט ביטל את הסעיף של ייעוץ המס.

משה בוטון: האם אתם יוצאים מנקודת הנחה שפסק הדין צודק?

דוידה לחמן-מסר: נכון.

מיכאל איתן: האם לי מחר בבוקר יהיה מותר לפתוח בית ספר ליועצי מס?

מיכאל איתן: האם אני עובר איזו שהיא עבירה?

דוידה לחמן-מסר: לא.

דוידה לחמן-מסר: אני מסכימה שיהיה מקצוע שנקרא יועץ מס.

דוידה לחמן-מסר: הלכו לשכת רואה חשבון לשר המשפטים וביקשו שהוא לא ייקרא יועץ מס מייצג.

דוידה לחמן-מסר: הממשלה קיבלה את זה.

דוידה לחמן-מסר: אין לנו בעיה להסדיר מקצוע חדש שנקרא יועץ מס מייצג, גם אין לנו בעיה להגיד אדם מייצג, רק שיהיה ברור שהפואנטה היא בייצוג.

דוידה לחמן-מסר: צודק חבר הכנסת גפני שיש משמעות לעובדה שזה נקרא יועץ מייצג.

מיכאל איתן: ברגע שנוצר פסק הדין אז בטל כל המקצוע של יועצי המס כדבר מוגן.

סיגל אבירם: זאת פרשנות.

מיכאל איתן: זאת פרשנות שאני מאמץ.

מיכאל איתן: למה אני מאמץ אותה?

מיכאל איתן: כי לא יכול להיות שבפקודת מס הכנסה באיזה סעיף מחליטים לייצר מקצועות ולשלול מאנשים זכויות.

מיכאל איתן: זה לא נשמע הגיוני.

מיכאל איתן: אם מחליטים לשלול ממני את הזכות לתלות שלט של יועץ מס, אז זה צריך לבוא בצורה מסודרת בחקיקה, עם היגיון מסוים, עם מגבלות, עם חובות, עם זכויות, לא דרך אגב בפקודת מס הכנסה.

מיכאל איתן: זאת נראית לי שערורייה.

מיכאל איתן: זה לא תקין בעיני.

מיכאל איתן: יכול להיות שהגיעה השעה להלחם על הגדרת המקצוע הזה.

מיכאל איתן: הייצוג זאת אופרה אחרת לגמרי.

מיכאל איתן: אין לחוק הזה שום קשר ליועצי מס.

מיכאל איתן: הוא יהיה חוק של מייצגים.

משה גפני: קרה פה משהו בדרך.

משה גפני: אני עד לרגע זה משוכנע שאנחנו עוסקים בנושא סמנטי.

משה גפני: החוק שלי הונח לקריאה טרומית לאחר הפסיקה של בית המשפט.

משה גפני: אפשר לקבל את הפרשנות של דידי לחמן מסר, אפשר להגיד את זה אחרת.

משה גפני: אני מבקש בהסדרת החוק הזה לא לפגוע ביועצי המס אלא לעזור להם.

משה גפני: אנחנו מדברים על המייצגים, אף על פי שבקריאה הטרומית לא היה כתוב מייצגים אלא יועצי מס.

משה גפני: הממשלה ביקשה לשנות את זה ליועצי מס מייצגים.

משה גפני: בקריאה הראשונה דובר רק על המייצגים.

משה גפני: אנחנו מדברים על יועצי מס מייצגים.

מיכאל איתן: ברגע שאתה מדבר על יועצי מס מייצגים אתה בעצם פוגע בכל יועצי המס שהם לא מייצגים.

משה גפני: אנחנו מתווכחים על איך קוראים לאותו מייצג.

משה גפני: אנחנו אומרים שיש שתי הגדרות.

משה גפני: למה אנחנו קוראים לו יועץ מס?

משה גפני: כי כך קראו לו מאז קום המדינה.

משה גפני: אתה לא תוכל אחרי החוק הזה לכתוב יועץ מס מייצג, אלא רק יועץ מס.

משה גפני: אני מציע לא להכריע בשאלה הסמנטית הזאת, אלא לראות בסוף החקיקה אם ההצעה שלי מתאימה לחוק או לא.

מיכאל איתן: אני מציע לקרוא לזה מייעץ מס מוסמך.

מיכאל איתן: מה איכפת לך?

משה גפני: אני לא מעוניין למחוק את המושג של יועץ מס.

מיכאל איתן: אם יום אחד נסדיר את המקצוע של יועץ מס, אז נחליף את המושג של יועץ מס מוסמך ביועץ מס.

משה גפני: אבל אז זה לא רלוונטי, כי השם הזה יהיה סמל סטטוס.

סיגל אבירם: אני לא חושבת שאפשר בהחלטה שלנו לבטל את המקצוע שקיים בחוק.

סיגל אבירם: קיים היום יועץ מס.

מיכאל איתן: בית המשפט ביטל את זה.

סיגל אבירם: מדובר על פסק דין של השלום.

סיגל אבירם: אף אחד לא ערער על פסק הדין הזה.

משה בוטון: כי חשבו שהוא צודק.

סיגל אבירם: יכול להיות שחשבו שהוא צודק, יכול להיות שהבינו שצריך להסדיר..

דוידה לחמן-מסר: אין כתבי אישום נוספים.

סיגל אבירם: מדובר פה באינטרסים.

סיגל אבירם: הסיבה היחידה שיש שינוי בעמדת הממשלה היא.

סיגל אבירם: .

מיכאל איתן: הסיבה היא שרואי החשבון הפעילו לובי על שר המשפטים.

סיגל אבירם: יש אינטרסים לכאן ולכאן, אבל צריך למצוא איזון ראוי לאינטרסים האלה.

סיגל אבירם: אנחנו לא מעונינים לפגוע בעבודתם של רואי החשבון ועורכי הדין.

סיגל אבירם: הוספנו סעיף שקובע שלא נפגע בהם.

סיגל אבירם: אם מישהו חושב שהוא נפגע, שיבוא ויגיד במה הוא נפגע.

סיגל אבירם: אנחנו רוצים להסדיר את הייצוג של יועצי המס, לא את הייצוג של מתווכחים או של ציבור אחר.

סיגל אבירם: זה צריך להיות יועצי המס המייצגים.

מיכאל איתן: מה זה יועץ מס?

סיגל אבירם: אני מחזיקה תעודה של יועץ מס.

דוידה לחמן-מסר: יש ויכוח על השם.

דוידה לחמן-מסר: החליט שר המשפטים שזה יהיה מייצג.

דוידה לחמן-מסר: אנחנו הולכים עם עמדת שר המשפטים.

משה גפני: אני לא מקבל את זה.

מיכאל איתן: כותב כאן השופט שהפקודה לא הסדירה ולא אסרה על אדם לשמש יועץ מס.

דוידה לחמן-מסר: יש פה אמוציות על השם.

סיגל אבירם: זה כמו שהיום יאמרו שיש אמוציות סביב השם רואה חשבון.

מיכאל איתן: מקצוע רואה החשבון הוסדר בחוק.

מיכאל איתן: הסידור החלקי של יועצי מס בוטל.

מיכאל איתן: נאמר שזה נוגד את חוק היסוד.

סיגל אבירם: נאמר בפסק הדין שאדם יכול להשתמש במילה יועץ מס, אבל אינו רשאי לייצג את שלטונות המס.

סיגל אבירם: מה שאנחנו עושים פה זה לוקחים את יועץ המס ומסדירים את הייצוג שלו.

סיגל אבירם: אי אפשר בגלל שאנחנו מסדירים את נושא הייצוג להגיד שאנחנו מוחקים את יועצי המס.

מיכאל איתן: כתוב פה שהפקודה לא אסרה על אדם לשמש יועץ מס.

סיגל אבירם: אני לא אומרת אחרת.

מיכאל איתן: איפה מוסדר העיסוק של יועץ מס?

איתן צחור: הוא יוסדר בעתיד.

סיגל אבירם: אנחנו נמצאים פה על מנת להסדיר את נושא הייצוג במוסדות של יועצי המס.

מיכאל איתן: לא של יועצי המס, אלא של כל אדם.

דוידה לחמן-מסר: כל אדם שיעבור את ההסדרה ייקרא ממחר יועץ מס מייצג.

מיכאל איתן: יש כעת 3 ורסיות.

מיכאל איתן: ורסיה אחת מדברת על יועץ מס מייצג, ורסיה שנייה של הממשלה שמדברת על מייצג בענייני מס, וורסיה שלישית של יושב-ראש הוועדה שיהיה כתוב מייצג מס מוסמך.

עופר מנירב: אני מאמץ את הצעתך.

איתן צחור: אם יועץ מס איננו מוסדר בחוק, ויועץ מס מייצג מוסדר בחוק, אז חייבים לראות בסוף החוק איפה אנחנו עומדים.

איתן צחור: ייתכן מאוד שבסופו של החוק נגלה שגם יועץ מס מוסדר בחוק כמקצוע.

מיכאל איתן: אני בשלב הזה השארתי 3 הגדרות.

אוסקר אבו-ראזק: החוק הזה בא להסדיר ייצוג של אותו אדם בפני שלטונות המס.

אוסקר אבו-ראזק: אנחנו מבקשים שהשר הממונה יהיה שר האוצר, לא שר המשפטים.

משה גפני: התנגדות גורפת.

מיכאל איתן: אני חושב שזה צריך להיות שר המשפטים, לא שר האוצר.

מיכאל איתן: מה עמדת הממשלה?

דוידה לחמן-מסר: עמדת הממשלה שזה יהיה שר האוצר.

מיכאל איתן: יש לך הערכה תקציבית?

דוידה לחמן-מסר: אני לא יודעת.

מיכאל איתן: הממשלה מבקשת שזה יהיה שר האוצר בלי לדעת למה.

מאיר בינג: במס הכנסה יש 3 עובדות קבועות שמתעסקות בזה, ועוד 6 עובדים במחלקת שומה שכותבים את הבחינות ובודקים אותן.

מיכאל איתן: כמה זה עולה?

מאיר בינג: אני לא יודע.

מאיר בינג: כשבונים מנגנון אי אפשר לתת הערכה.

מיכאל איתן: אם מחר שר המשפטים יהיה אחראי במקום שר האוצר, האם יצטרכו להוסיף עובדים?

דוידה לחמן-מסר: בוודאי.

מיכאל איתן: למה?

דוידה לחמן-מסר: כי החוק יהיה יותר מסובך.

מיכאל איתן: מה ההבדל בעלויות?

מאיר בינג: היום זה עיסוק שולי של העובדים שעוסקים בזה במשרד האוצר.

מאיר בינג: במשרד המשפטים אין את אנשי המקצוע שיכולים להתעסק בתחום הזה.

מיכאל איתן: אני אעשה קורס לכמה עובדים במשרד המשפטים.

מיכאל איתן: אני מבטיח לך שהם יעשו את זה יותר ביעילות, יותר מהר וזה יחסוך לך הרבה כסף.

מיכאל איתן: הערכה שלך היא הערכה מעליבה.

מיכאל איתן: התשובה שלך היא תשובה מעליבה.

יעל ייטב: אני הבנתי שההחלטה בממשלה היתה עניינית, לא הועלו בכלל הנושאים התקציביים.

יעל ייטב: מאחר והמהות של זה זה ייצוג בפני רשויות המס, אז ההחלטה של הממשלה היתה שהשר הממונה יהיה שר האוצר.

מיכאל איתן: יש שתי גרסאות.

משה גפני: שר המשפטים אמר לי שהוא תומך כיושב-ראש ועדת שרים לחקיקה בעמדה ששר המשפטים מופקד על זה.

משה גפני: האם במשרד האוצר ידעו לטפל בנושא של לשכת יועצי המס כשכל הלשכות נמצאות במשרד המשפטים?

אוסקר אבו-ראזק: המקצועות האחרים עוסקים בדברים נוספים.

עופר מנירב: הארגון המייצג את המספר הגדול ביותר של יועצי המס זה או לשכת רואי חשבון או לשכת עורכי הדין.

מיכאל איתן: למה משתמשים בהגדרה של הארגון?

מיכאל איתן: לשכת יועצי מס לא קשורה לזה בכלל.

מיכאל איתן: אתם מקימים ארגון חדש.

מיכאל איתן: יהיו לנו עכשיו יועצי מס, לשכת יועצי מס ומייצגי מס מוסמכים.

מיכאל איתן: מייצגי מס מוסמכים יהיו כנראה יועצי מס, אבל לא כל יועצי המס יהיו מייצגי מס.

מיכאל איתן: לשכת יועצי המס עפה מהחוק הזה, כי היא מקבלת חברים שהם לא מייצגים.

סיגל אבירם: אנחנו לא נקבל חברים שהם לא מייצגים.

נגה רובינשטיין: אתה יכול לקרוא לזה לשכת יועצי המס המייצגים.

שוש שחם: לא מייצגים, אלא מורשים.

מיכאל איתן: משה מציע שיהיה כתוב "הלשכה" – הארגון המייצג את המספר הגדול ביותר של יועצי מס מייצגים בישראל.

דוידה לחמן-מסר: מקובל.

מיכאל איתן: פרק ב': (להלן – המועצה) 2((א) השר יקים מועצה ואלה חבריה (1) נציג שימנה השר והוא יהיה היושב-ראש; (2) שלושה נציגים שימנה השר לפי המלצת שר האוצר; (3) מי שעומד בראש הלשכה; (4) שני חברי הלשכה שהם יועצי מס מייצגים שימנה השר לפי המלצת הלשכה; (5) נציג ציבור שימנה השר; (6) נציג המוסד לביטוח לאומי שימנה השר לפי המלצת מנהל המוסד לביטוח לאומי.

דוידה לחמן-מסר: אנחנו מציעים ב(1) חבר שימנה השר בין עובדי משרד, והוא יהיה היושב-ראש.

מיכאל איתן: הממשלה רוצה שזה יהיה עובד משרד האוצר.

מיכאל איתן: זאת ההצעה הכי לא הוגנת, הכי ניגוד אינטרסים.

מיכאל איתן: הם רוצים שעובד משרד האוצר יהיה יושב-ראש המייצגים בפני משרד האוצר.

דוידה לחמן-מסר: זאת עמדת הממשלה, לא עמדת משרד המשפטים.

דוידה לחמן-מסר: גם היום הנושא הזה מוסדר במס הכנסה.

מיכאל איתן: אנחנו מתקוממים נגד זה.

משה בוטון: למה זה שונה לשר המשפטים?

משה בוטון: כי היתה ביקורת של מבקר המדינה על כך שיש ניגוד עניינים.

דוידה לחמן-מסר: עצם הסדרת המקצוע הזה היא שאלה מאוד מעניינת.

דוידה לחמן-מסר: עדיין זה צריך להיות אדם שימנה השר.

משה בוטון: זה כתוב בכחול.

דוידה לחמן-מסר: אנחנו רוצים שתהיה לו איזו שהיא מומחיות.

מיכאל איתן: השר לא ימציא סתם בן אדם.

דוידה לחמן-מסר: יושב-ראש מועצת רואי חשבון היה במשך שנים מנכ"ל משרד המשפטים.

דוידה לחמן-מסר: אין מגבלה על המינוי.

דוידה לחמן-מסר: הוא יכול להיות כל אדם.

דוידה לחמן-מסר: אם השר יחשוב שירקן יכול להיות, אז הוא יהיה.

מיכאל איתן: אבל אז ילכו לבג"ץ והוא יגיד שזה חורג ממתחם הסבירות.

משה בוטון: בהצעה שאתם הצעתם לא כתוב מומחיות, כתוב חבר שימנה השר מבין עובדי משרדו.

משה בוטון: הוא יכול למנות גם את מנהל הארכיון.

משה בוטון: לשר המשפטים אין ניגוד עניינים עם מס הכנסה.

דוידה לחמן-מסר: אני מציעה לכתוב שזה יהיה אדם שיש לו ידע והבנה בתחום או בהסדרת המקצוע.

משה בוטון: אף פעם לא כותבים שיש לו ידע והבנה.

משה בוטון: זה מעליב.

דוידה לחמן-מסר: אז בעל ניסיון.

יעל ייטב: אצלנו ברור שהנציב הוא חבר במועצה, או מישהו שהוא מינה.

מיכאל איתן: ההצעה שלי היא שמשה בוטון, היועץ המשפטי של הוועדה, יזמן ישיבה עם המציע בה תנסו להגיע לעמק השווה לגבי ההרכב.

מיכאל איתן: (ב) "חבר המועצה לא יקבל שכר עבור חברותו במועצה, אך יהיה זכאי לקבל החזר הוצאות שהוציא בקשר למילוי תפקידו כחבר המועצה בשיעורים שקבע השר בהסכמת שר האוצר.

מיכאל איתן: (ג) הרכב המועצה ומענה יפורסמו ברשומות.

מיכאל איתן: 3.

מיכאל איתן: לא ימונה לחבר המועצה אדם שמתקיים בו אחד מאלה: (1) עיסוקיו או תפקידיו האחרים עלולים ליצור באופן תדיר ניגוד עניינים עם תפקידו כחבר המועצה;"

אוסקר אבו-ראזק: הייתי משנה את המילה "אדם" למילה "יחיד".

משה בוטון: בכל החוקים יש אדם, לא כתוב יחיד.

משה בוטון: רק מס הכנסה משתמש בזה.

אוסקר אבו-ראזק: בחוק החברות יש בעיה לגבי אם בעל תפקיד או בעל משרה יכול להיות חברה או לא.

שוש שחם: אוסקר צודק, כי בסעיף ההגדרות כתוב שלכל מונח בחוק יש משמעות בפקודה.

משה בוטון: גם בחוק הפרשנות זה כך.

מיכאל איתן: אני נוטה לקבל את התיקון.

מיכאל איתן: למה צריך את המילה "תדיר"?

משה בוטון: נמחק את המילה "תדיר".

מיכאל איתן: (2) "הוא הורשע בפסק דין סופי בעבירה פלילית או בעבירה משמעת, שמפאת חומרתה או נסיבותיה אין הוא ראוי לכהן כחבר המועצה, או שמתנהלת נגדו חקירה בשל חשד לביצוע עבירה כאמור".

משה בוטון: פה נשאלת השאלה לדעת מי הוא ראוי.

נגה רובינשטיין: בדרך כלל הסמכות המקצועית מתייעצת בעניין הזה ביועץ המשפטי לממשלה, אבל היועץ המשפטי לממשלה לא קובע.

מיכאל איתן: מקריאת החוק ברור שזה השר.

מיכאל איתן: אם אתם רוצים לכתוב שזה השר, אז תוסיפו את המילה "השר".

מיכאל איתן: חקיקה יפה היא חקיקה שלא מרבה במילים.

אוסקר אבו-ראזק: אם זה היה ברור, אז לא היה צריך את סעיף 3.

מיכאל איתן: תמיד השיקול הוא של השר.

מיכאל איתן: הוא הכתובת, כי הוא המקים.

מיכאל איתן: המחוקק אומר לו שאסור לתת לאדם שהורשע ולא ראוי.

אוסקר אבו-ראזק: פחות ויכוח יהיה אם יכתבו את המילה "השר".

מיכאל איתן: תוסיפו את המילה "השר".

יעל ייטב: אצלנו בהצעה הממשלתית כתוב שלעניין סעיף קטן (א) רשאי השר לקבל מידע מהמרשם הפלילי לפי חוק המרשם הפלילי.

מיכאל איתן: תוסיפו.

נגה רובינשטיין: אם מוסיפים את זה, אז זה מבהיר שזה השר.

אוסקר אבו-ראזק: אם מוסיפים את (ב), אז לא צריך להוסיף את המילה "השר".